తెలంగాణలో మహిళా తహసీల్దార్ దారుణహత్య WATCH LIVE TV
ప‌లుచ‌బ‌డ్డ ఓలా,ఉబ‌ర్ స‌మ్మె ప్ర‌భావం
ముంబ‌యిలో మాత్రం క్యాబ్ ప్ర‌యాణికులు బాగా ఇబ్బందులు ప‌డ్డారు. సాధార‌ణం క‌న్నా రెండింత‌ల చార్జీలు చెల్లించాల్సి వ‌చ్చింది.
TNN | Updated:
Mar 20, 2018, 03:10PM IST
ఎంతో ఉదృతంగా మొద‌లైన ఓలా, ఉబ‌ర్ డ్రైమ‌ర్ల స‌మ్మె ప్ర‌భావం రెండురోజులు కూడా గ‌ట్టిగా నిల‌బ‌డ‌లేదు. ముంబ‌యిలో ఒక ర‌కంగా స‌మ్మె కొన‌సాగుతుండ‌గా మిగిలిన న‌గ‌రాల్లో ప‌రిస్థితి భిన్నంగా ఉంది. ముఖ్యంగా బెంగ‌ళూరు, న్యూఢిల్లీ, హైద‌రాబాద్ నగ‌రాల్లో స‌మ్మె ప్ర‌భావం చాలా నామ‌మాత్రంగా ఉంది. ప్ర‌యాణికులు తెలిపిన వివ‌రాల ప్రకారం మూడు మెట్రో న‌గ‌రాల్లో వారు ఎలాంటి ఇబ్బందులు ఎదుర్కొన‌లేదు. వాహ‌న నిపుణులు చెబుతున్న‌దాని ప్ర‌కారం ఈ త‌ర‌హా స‌మ్మెలు చాలా తాత్కాలిక‌మైన‌వే అని తెలుస్తోంది. ఎక్కువ వేత‌నాలు పొందేందుకు అప్పుడ‌ప్పుడు డ్రైవ‌ర్లు స‌మ్మె చేయ‌డం ప‌రిపాటేన‌ని వారు అన్నారు.
''కొంత మంది యూనియ‌న్ల ఒత్తిడి వ‌ల్లే ఈ త‌ర‌హా స‌మ్మెలు న‌డుస్తుంటాయి. ఇది మా రోజు వారీ సంపాద‌న‌ను మ‌రింత దెబ్బ‌తీస్తుంది. అతిపెద్ద స‌మస్య ఏంటంటే మొద‌ట్లో మాకు నెల‌కు రూ.1 ల‌క్ష ఆదాయం వ‌స్తుంద‌ని హామీ ఇచ్చారు. ఇప్పుడు చూస్తే క‌నీసం రూ.50వేలు కూడా రావ‌డం లేదు. నెల‌కు రూ.20 నుంచి రూ.30 వేలు వ‌స్తోంది. ఇది మ‌మ్మ‌ల్ని బాధిస్తోంది. అట్లాగ‌ని స‌మ్మెలు దీనికి ప‌రిష్కారం చూప‌వు'' అని బెంగుళూరులో ఉబ‌ర్ డ్రైవ‌ర్ మిర్జా సాదిద్ అన్నారు.
పెద్ద‌గా క‌నిపించ‌ని ఓలా,ఉబ‌ర్ స‌మ్మె ప్ర‌భావం
ముంబ‌యిలో మాత్రం క్యాబ్ ప్ర‌యాణికులు బాగా ఇబ్బందులు ప‌డ్డారు. సాధార‌ణం క‌న్నా రెండింత‌ల చార్జీలు చెల్లించాల్సి వ‌చ్చింది. దేశ‌వ్యాప్తంగా ప్ర‌ముఖ న‌గ‌రాల్లో జ‌రిగిన క్యాబ్ డ్రైవ‌ర్ల స‌మ్మెలో ఎక్కువ ప్ర‌భావం క‌నిపించింది ఇక్క‌డే. రాజ్ థాక‌రేకు చెందిన మ‌హారాష్ట్ర న‌వ‌నిర్మాణ్ సేన‌కు చెందిన న‌వ‌నిర్మాణ్ వాహ్‌త‌క్ సేన అనే యూనియ‌న్ ఇచ్చిన సమ్మె పిలుపుతో ముంబ‌యిలో క్యాబ్ డ్రైవ‌ర్లు కాస్త ఐక్య‌త పాటించారు. 2015 నుంచి ఓలా, ఉబ‌ర్ క్యాబ్ డ్రైవ‌ర్లు ప్ర‌తి కొన్ని నెల‌ల‌కోసారి స‌మ్మె పేరుతో ముందుకొస్తున్నారు. అయితే దీనికి సంబంధించి యాజ‌మాన్యాలు దిగొచ్చిన‌ట్లుగా క‌నిపించ‌డం లేదు.